MLDataScientist/Wikipedia-uzbek-2024-05-01 huggingface dataset:
Shibetsu, Xokkaydo (Nemuro)

Shibetsu (標津町, Shibetsu-chō) Xokkaydoning Nemuro subprefekturasida joylashgan shahar. 2016-yil 30-sentyabr holatiga koʻra shahar aholisi 5374 kishidan iborat. Maydoni 624.49 km2ni tashkil etadi.

Shahar Xokkaydo shimoli-sharqida, Nemuro subprefekturasining markazida joylashgan. Shibetsu bir tomondan Oxotsk dengiziga tutashgan boʻlsa, boshqa tomonida Shiretoko togʻlari yastanib yotadi. Shibetsuning shimoli-sharqida Rausu shahri, shimoli-gʻarbida Shari, janubida Betsukay va gʻarbda Nakashibetsu shaharlari joylashgan.

Aholisi 
1965-yilda shahar aholisi 8051 kishi boʻlgan boʻlsa-da, 2000-yilda aholi soni 6298 kishiga tushib ketdi. Tugʻilishlar kamayishi va yoshlarning shahardan chiqib ketishi oqibatida xozirda aholi soni tahminan 5825 kishidir.
2021-yil Rossiya fuqarosi Vaas Feniks Nokard siyosiy boshpana izlab Kunashiri orolidan (Rossiya va Yaponiya oʻrtasidagi bahsli hudud) Shibetsugacha boʻlgan 20 kilometr masofani suzib oʻtdi. Ushbu hodisa Shibetsu dunyo boʻylab yangiliklar sarlavhalarida koʻrinish berishiga sabab boʻldi. Rossiyadan qochmoqchi boʻlgan Nokard tunda Nemuro boʻgʻozi orqali Yaponiyaga suzib oʻtgandi.

Tarixi 
Shibetsuga Meiji davrida (1868-1912) endigina oʻtroqlashib boshlagan koʻchmanchilar tomonidan asos solingan va u tezda gullab-yashnayotgan baliqchilik va dehqonchilik shahriga aylangan.

Xronologiya
 1901: Uembetsu qishlogʻi (hozirgi Rausu) Shibetsudan ajralib chiqdi.
 1923: Shibetsu qishlogʻi ikkinchi darajali munitsipalitetga aylandi.
 1946: Nakashibetsu ham Shibetsudan ajralib chiqdi.
 1958: Shibetsu qishlogʻiga shahar maqomi berildi.

Iqlimi 
Shibetsuning yozlari salqin, qishlari esa juda sovuq. Yaponiyaning boshqa yirik orollaridan farqli oʻlaroq, Xokkaydoda odatda iyun-iyul oylarida yomgʻirli mavsum boʻlmaydi. Boshqa prefekturalarga nisbatan namlik past boʻlishi va issiq boʻlmagan yozlar Xokkaydo shaharlariga xosdir.

Sanoati 
Qizil ikra, chigʻanoq, gulmoyi va mollyuskalarni yetishtirish Shibetsu iqtisodining asosidir. 2009-yilda Shibetsuda baliq ovlash sanoati yiliga 51 milliard yen foyda keltirdi (bundan 39 milliard yen losos yetishtirishga toʻgʻri keladi). Shibetsu shuningdek yiliga 82 milliard yen foyda keltiradigan samarali sut mahsulotlari ishlab chiqarish sanoatiga ham ega.

Transport 
Shibetsu yaqinida temir yoʻl liniyasi yoʻqligi sababli, aholi va sayyohlar shaharga borish va qaytish uchun samolyot va mashinalarga tayanishadi. Shibetsu yaqinidagi Nakashibetsu aeroportidan Tokyoga parvozlar 1 soat 40 daqiqa, Sapporo aeroportiga esa 50-60 daqiqa davom etadi. Nakashibetsu aeroportidan 20-30 daqiqada Shibetsu shahriga yetib olish mumkin.

Manbalar
Crete Cage

Articles with hCards

Lucretia Harvey Cage (1881-yil 4-sentabr – 1968-yil 22-dekabr) amerikalik jurnalist va yozuvchi. U Crete Cage nomi bilan tanilgan. "Los-Angeles Times" gazetasida jurnalist sifatida faoliyat olib borgan. Uning oʻgʻli bastakor John Cage.

Tarjimai holi 
Lucretianin otasig James Cary Harvey va onasi Minnie Puriton Harvey. (Baʼzi manbalarda uning tugʻilgan yili 1885-yil deb koʻrsatiladi).

Faoliyati 
Crete Cage yoshligida Koloradodagi protestant cherkovida pianino chalgan. U 1920-yillarda „professional klub ayoli“, Kaliforniya ayollar klublari federatsiyasining matbuot va reklama boʻlimi boshligʻi, 1931-yil nafaqaga chiqqunga qadar styuardessalar klubi prezidenti boʻlgan. 1935-yilda u „ Ayollar fuqarolik konferensiyasi ijroiya qoʻmitasi“ga aʼzo boʻldi. Crete Janubiy Kaliforniyadagi ayollar klubi faoliyati haqida hisobot berib, radio orqali eshitirishlar qilardi. Cage davlatning inqiroz davrida ishsiz hunarmandlarga oʻz ishlarini sotishda yordam berish uchun Los Angeles shahar markazida „sanʼat va hunarmandchilik“ kooperativ doʻkonini ochgan ayollar guruhining aʼzosi edi. U Ebell klubida faol rahbarlik qilgan va Detroyt va Los Angelesdagi Linkoln Study Club boʻlimlarining asoschisi.

Cage 1934-yildan 1939-yilgacha Los Angeles Times gazetasida ayollar klublarini yorituvchi gazeta muharriri sifatida faoliyat yuritgan. Timesdagi hamkasbi, musiqa tanqidchisi Isabel Morse Jones bilan u Los Angeles Times filarmoniyasi uchun yangi kontsert zalida ishlagan.

Uning oʻgʻli John Cage yakkaxon fortepiano uchun „Crete“ (1944 – 1945) nomli kompozitsiyani yozgan.

Shaxsiy hayoti 
Lucretia Harvey 1908-yilda John Milton Cagega uylanishidan oldin ikki marta turmushga chiqqan. Soʻng ularning 1912-yilda Los Angelesda bastakor oʻgʻli John Cage tugʻilgan. Ular Los-Angelesning Eagle Rock mahallasida ota-onasi va opalari Margaret, Jozefina va Fibi bilan yashar edilar. Cage 1968-yilda Nyu-Jersi shtatining Upper Montclair shahrida 87 yoshida vafot etgan. Oʻgʻlining 1916-yildan 1954-yilgacha boʻlgan onasining hayotini aks ettiruvchi albomlari Shimoliy-Gʻarbiy Universitetdagi maxsus toʻplamlar kutubxonasida arxivlangan.

Manbalar 

1968-yilda vafot etganlar
1881-yilda tugʻilganlar
Ayol jurnalistlar
Lionel Zinsou

Lionel Zinsou (23-oktyabr 1953-yilda tugʻilgan) 2015-yildan 2016-yilgacha Benin Respublikasi Bosh Vaziri sifatida faoliyat yuritgan iqtisodchi. 2017-yil iyundan boshlab u Terra Nova siyosat instituti prezidenti boʻlib ishlab kelmoqda.

Hayotining boshlangʻich davri va taʼlim 
Zinsouning otasi Beninda (oldingi Dagomeya) tavallud topgan. Zinsouning oʻzi Parijda tugʻilgan va 1968-yildan 1969-yilgacha Dahomeyning prezidenti boʻlgan Émile Derlin Zinsouning jiyani boʻlgan. Bundan tashqari Zinsou École Normale Supérieure va London School of Economics universitetlari bitiruvchisi.

Karyerasi 
Zinsou fransuz sotsialistik siyosatchisi Laurent Fabius bilan yaqin aloqa bogʻlagan va 1980-yillarning oʻrtalarida Fabius hukumatda boʻlganida qoʻl ostida ishlagan.

Zinsou 2008-yilda PAI Partners investitsiya fondiga qoʻshilishdan oldin Rothschilds bankirlarining hamkori boʻlgan. Shuningdek, u 2006-yildan 2011-yilgacha Benin Prezidenti Yayi Bonining maxsus maslahatchisi boʻlib ishlagan.

2013-yilda Benin Respublikasi Ouidah shahrida uning Zinsou Fondi nomli muzeyi ochiladi. Bu Sahroi Kabirdagi (Afrika) birinchi zamonaviy sanʼat muzeyi hisoblanadi.

2015-yil 18-iyunda Prezident Yayi Boni Zinsouni Benin Respublikasi Bosh Vaziri etib tayinlaydi. U bilan birgalikda yana 27 nafar hukumat aʼzolari tayinlanadi va Zinsouning yelkasiga mamlakatning iqtisodiy rivojlanishi javobgarligi tushadi. Vaholanki, Bosh Vazir lavozimi 1990-yilda yaratilgan Benin konstitutsiyasida mavjud emas edi va konstitutsiya kuchga kirganidan keyingi koʻp davrlarda hech kim bu lavozimni egallamagan edi. Shuningdek, bu voqea prezidentning faoliyat muddati tugashiga 10 oydan kamroq vaqt qolganida sodir boʻldi va ikkinchi marta prezidentlikka qayta saylanish taʼqiqlangan edi. Shu sababli baʼzilar Zinsouning bu lavozimga tayinlanishi uni Bonining tanlangan vorisi ekanligidan dalolat berishi mumkinligini aytishdi.

2015-yil 1-dekabrda Zinsouning 2016-yilgi prezidentlik saylovlarida Rivojlanayotgan Benin uchun Cowry kuchlari partiyasidan nomzod sifatida qatnashishi eʼlon qilindi. Saylov oldi u qishloq xoʻjaligini moliyalashtirish va norasmiy ishchilarni rasmiy ish bilan taʼminlashga koʻmaklashishga eʼtibor qaratishini aytib oʻtadi.

2015-yil 27-dekabrdagi Benin shimoli-gʻarbidagi Djougou shahriga qilingan tashrif davomida Zinsouning vertalyoti stadionga qulaydi. Ammo u jarohatlanmaydi.

Boshqa ishlari 
 Danone, Direktorlar kengashi aʼzosi
 Atos, Direktorlar kengashi aʼzosi (2010-2014)
 Chr. Hansen, Direktorlar kengashi aʼzosi (2009-2011)
 Kaufman & Broad S.A., Direktorlar kengashi aʼzosi (2009-2015)

Manbalar 

1953-yilda tugʻilganlar
Fransuz iqtisodchilar
Parijlik siyosatchilar
Benin Respublikasi Bosh Vazirlari
Benin prezidentligiga nomzodlar
Maizuru

– Yaponiyaning Kyoto prefekturasida joylashgan shahardir.

Geografiyasi 
Maizuru shimoliy Kyoto prefekturasida joylashgan boʻlib, shimolda Yapon dengizidagi manzarali Maizuru koʻrfaziga va sharqda Fukui prefekturasiga qaragan.

Qoʻshni munitsipalitetlar 
Kyoto prefekturasi

 Ayabe
 Miyazu
 Fukuchiyama

Fukui prefekturasi

 Takahama

Iqlim 
Hyōgo prefekturasidagi Toyooka singari, Maizuru ham Hokuriku mintaqasiga oʻxshash iqlimga ega.

Demografiyasi 
Yaponiya aholini roʻyxatga olish maʼlumotlariga koʻra, Maizuru aholisi soʻnggi 30 yil ichida asta-sekin kamaydi.

Tarixi 
Ikkinchi Jahon urushidan keyin Maizuru 13 yildan ortiq vaqt davomida qitʼa Osiyodan yapon harbiy xizmatchilari va mahbuslarni qaytarish uchun asosiy port vazifasini bajargan. Bugungi kunda JMSDF Maizuru harbiy-dengiz bazasi Yaponiya dengiz oʻzini oʻzi mudofaa qilish kuchlarining asosiy tuman shtab-kvartirasidir.

Hukumati 
Maizuru toʻgʻridan-toʻgʻri saylanadigan mer va 26 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Maizuru Kyoto Prefekturasi Assambleyasiga ikki nafar aʼzosini qoʻshadi. Milliy siyosat nuqtai nazaridan, shahar Yaponiya Diet quyi palatasining Kyoto 5-okrugiga kiradi.

Iqtisodiyoti 
Maizuru aralash iqtisodiyotga ega boʻlib, savdo, qishloq xoʻjaligi, oʻrmon xoʻjaligi, turizm va tijorat baliq ovlash asosiy rol oʻynaydi.

Boshlangʻich va oʻrta taʼlim 
Maizuruda 20 ta davlat boshlangʻich maktabi va Kyoto prefekturasi taʼlim departamenti tomonidan boshqariladigan ikkita davlat oʻrta maktabi mavjud. Shuningdek, bitta xususiy litseyi bor.

Manbalar 

Yaponiyaning qirgʻoqboʻyi aholi punktlari
Yaponiyadagi port aholi punktlari
Koordinatalar Vikimaʼlumotlarda
Ardanovce

Ardanovce (    ) — Slovakiyaning Nitra viloyatining Topočany tumanidagi 239 nafar aholiga ega qishloq va munitsipalitet. 2011-yil holatiga ko'ra qishloqda 223 nafar aholi istiqomat qildi.

Manbalar

Tashqi havolalar 

 http://en.e-obce.sk/obec/ardanovce/ardanovce.html
 http://www.ardanovce.ocu.sk
 Ardanovceda tirik odamlarning familiyalari
Annie de Montfort

Annie de Montfort (1897-yil 16-dekabrda tugʻilgan – 1944-yil 10-noyabr) fransuz yozuvchisi va shifokori. Ikkinchi jahon urushi davrida Fransiya qoʻshinlarida xizmat qilgan.

Bolalik davri 
Annie Parijning Arthémise Deguirmendjian-Shah-Vekil deb ataluvchi 9-okrugida tugʻilgan. Uning ota-onasi Turkiyada tugʻilgan va asli arman millatiga mansub edilar. Birinchi jahon urushidan oldin va urush davomida Annie tibbiyot sohasida oʻqigan.

1919-yil 3-fevralda Annie Fransiya institutida ishlagan tarixchi va akademik Henri de Montfortga uylandi. Ularning toʻrt farzandi bor edi: Claude, Marc, Anne-Marie and François. Marc de Montfort (1923–1998) fransiyalik mashhur boʻlgan huquqshunos edi. Shuningdek, 1919-yilda Annie de Montfort diplomatik, madaniy rolga ega boʻlgan va 1920-yildan boshlab „La Pologne“ nomi ostida nashr etadigan jurnal muharriri edi.

Urush davri faoliyati 
1939-yilda Hachette Henri va Annie de Montfort tomonidan birgalikda yozilgan "Pologne" asarini nashr etishdi. Ular 1941-yilda yana bir La France continue nomli asarini nashrdan chiqardilar.

1943-yil 18-martda Annie Grenobleda hibsga olingan va Fransiyadagi qamoqxonaga qamaladi. Mingga yaqin boshqa ayollar bilan birga Annie 1944-yil 31-yanvarda Parijni tark etidi. Ayollar 175 ta transport bilan boshqa bir mahbuslar saqlanadigan lagerga surgun qilindi. Paul Petit, Martin Marietta va boshqalar 1944-yilda surgun davrida Germaniyada qatl etilgan.

Lagerdagi boshqa mahbuslar bilan birga Annie de Montfort yangi harakatlar boshladi. 6-noyabr kuni Annie de Montfort lagerdagi kasalxonaga yotqizilgan va bir necha kundan keyin vafot etgan. Uning oʻlimiga hamkasbi Germein Tillion guvoh boʻlgan.

Manbalar 

Fransiyalik yozuvchilar
1944-yilda vafot etganlar
1897-yilda tugʻilganlar
Taobao

Taobao – bu Xitoyning Alibaba kompaniyasiga tegishli onlayn savdo platformasi boʻlib, bosh qarorgohi Xanchjouda joylashgan. Alexa Internet reytingiga koʻra, u 2021-yilda dunyo boʻyicha eng koʻp tashrif buyurilgan sakkizinchi veb-saytdir. Taobao.com web sahifasi 2003-yil 21-aprelda Alibaba Cloud Computing (Beijing) Co., Ltd tomonidan roʻyxatga olingan.

Platformada sotuvchilar tovarlarni oldindan belgilangan narx yoki auksion orqali sotish imkoniyatlariga egadirlar. Taobaodagi tovarlarning aksariyati auksion orqali emas, balki oldindan belgilangan narxda sotiladi. Marketpleys foydalanuvchilari tovarlarga qoldirilgan fikr-mulohazalarni oʻqish va bir nechta doʻkonlardagi tovarlarni solishtirish orqali sotib olish imkoniga egadirlar.

EBay Xitoyning oʻsha paytdagi onlayn auksion yetakchisi Eachnetni 180 million dollarga sotib oldi va mamlakatning elektron tijorat bozorida yetakchiga aylanib oldi. EBay bilan raqobatlasha olish maqsadida, Taobao xaridor va sotuvchilar bir-birlari bilan oʻzaro qulay muloqot qilish imkonini beruvchi chat tizimi va escrowga asoslangan toʻlov tizimi Alipayni yaratdi. Taobao ikki yil ichida Xitoy elektron tijorat bozorida yetakchilikni eBaydan tortib oldi. Uning bozor ulushi 2003-yildan 2005-yilgacha boʻlgan davrda 8 foizdan 59 foizga oʻsdi, eBayniki esa 79 foizdan 36 foizga tushib ketdi va 2006-yilda Xitoy bozorini tark etdi.

2013-yil 29-aprelda Alibaba Sina Weiboʻga 586 million AQSh dollari miqdorida sarmoya kiritganini eʼlon qildi. 2013-yil 1-avgustda Alibaba Taobao uchun Weiboni ishga tushirdi, bu esa foydalanuvchilarga Sina Weibo akkauntlarini Taobao akkauntlari bilan bogʻlash imkonini berdi.

Manbalar 

Elektron tijorat
Savdo
Dubravka, Michalovce tumani

Dubravka (    ) — Slovakiyaning sharqiy qismidagi Koshitsa viloyatidagi Michalovtse tumanidagi qishloq va munisipalitet .

Tarixi 
Tarixiy yozuvlarda qishloq birinchi marta 1409-yilda tilga olingan.

Geografiyasi 

Qishloq 106 metr balandlikda joylashgan va  maydonni egallaydi.

Aholisi 
684 nafar aholi istiqomat qiladi (31-12-2020).

Etnik kelib chiqishi 
Aholisi etnik kelib chiqishi bo'yicha 98% slovaklarni tashkil qiladi.

Hukumati 
Qishloq soliq va tuman idoralariga, Michalovcedagi o't o'chirish brigadasiga tayanadi va Trhovishte politsiyasiga tayanadi.

Madaniyati 
Qishloqda kichik jamoat kutubxonasi, pochta bo'limi va oziq-ovqat do'koni mavjud.

Sporti 
Qishloqda futbol maydoni bor.

Transporti 
Qishloqda avtobus va temir yo'l bekati bor.

Genealogik manbalar 
Genealogik tadqiqotlar uchun yozuvlar "Slovakiya, Presov shahridagi Statny Arxiv" davlat arxivida mavjud.

 Rim-katolik cherkovi yozuvlari (tug'ilish / nikoh / o'lim): 1850-1895 (B cherkovi)
 Yunon katolik cherkovi yozuvlari (tug'ilish / nikoh / o'lim): 1756-1904 (A cherkovi)
 Qayta qilingan cherkov yozuvlari (tug'ilish / nikoh / o'lim): 1761-1896 (B cherkovi)

Manbalar

Tashqi havolalar 

 https://web.archive.org/web/20071217080336/http://www.statistics.sk/mosmis/eng/run.html
 Dubravkada tirik odamlarning familiyalari

Zemplin
Bajka, Levice tumani

Bayka (    ,  ) Slovakiyaning Nitra mintaqasida joylashgan qishloq va munisipalitetdir.

Tarixi 
Tarixiy yozuvlarda qishloq birinchi marta 1286-yilda tilga olingan.

Geografiyasi 
Qishloq 159 metr balandlikda joylashgan va  maydonni egallaydi. Ushbu hududda 335 ga yaqin aholi istiqomat qiladi.

Etnik kelib chiqishi 
Qishloqda 73% slovaklar va 27% magyarlar yashaydi.

Imkoniyatlari 
Qishloqda jamoat kutubxonasi va futbol maydoni mavjud.

Genealogik manbalar 
Genealogik tadqiqotlar uchun yozuvlar "Slovakiya, Nitra shahridagi Statny arxivi" davlat arxivida mavjud.

Tashqi havolalar 

 https://web.archive.org/web/20100202015957/http://www.statistics.sk/mosmis/eng/run.html
 Bajkadagi tirik odamlarning familiyalari
Hanigovce

Hanigovce (    ;    ) — Slovakiyaning shimoli-sharqidagi Presov viloyatidagi Sabinov tumanidagi qishloq va munisipalitet.

Tarixi 
Tarixiy yozuvlarda qishloq birinchi marta 1330-yilda tilga olingan.

Geografiyasi 
Munitsipalitet 533 metr balandlikda joylashgan va 8,473 km²maydonni egallaydi. Unda 130 ga yaqin aholi istiqomat qiladi.

Genealogik manbalar 
Genealogik tadqiqotlar uchun yozuvlar "Slovakiya, Presov shahridagi Statny Arxiv" davlat arxivida mavjud.

Tashqi havolalar 

 http://www.statistics.sk/mosmis/eng/run.html    da Archived
 Hanigovceda tirik odamlarning familiyalari
Sakaiminato

– Yaponiyaning Tottori prefekturasida joylashgan shahardir.

Geografiyasi 
Sakaiminato uzoq gʻarbiy Tottori prefekturasida, Yumigahama yarim orolining shimoliy qismida joylashgan. U uch tomondan Nakaumi koʻli, Yapon dengizi va ularni bogʻlaydigan Sakai kanali bilan oʻralgan. Sakai kanali va Eshima Ohashi koʻprigi boʻylab, Shimane prefekturasidagi Matsue shahri bilan chegaradosh.

Atrofdagi munitsipalitetlar 
Tottori prefekturasi

 Yonago

Shimane prefekturasi

 Matsue

Iqlimi 
Sakaiminato nam iqlimga ega (Köppen Cfa). Sakaiminatoda oʻrtacha yillik harorat . Yillik oʻrtacha yogʻin miqdori  eng nam oy iyul hisoblanadi. Avgustda eng yuqori harorat  atrofida va eng pasti yanvarda, taxminan . Uning rekord darajasi  ni tashkil qiladi.

Demografiyasi 
Yaponiya aholini roʻyxatga olish maʼlumotlariga koʻra, Sakaiminato aholisi quyidagicha edi.

Etimologiyasi 
Yapon tilidagi Sakaiminato nomi ikkita kanji belgisidan hosil boʻlgan. Birinchisi, 境, „chegara“ degan maʼnoni anglatadi, 港 – „port“ degan maʼnoni anglatadi.

Tarixi 
Sakaiminato hududi qadimgi Hōki provinsiyasining bir qismi boʻlgan va shahar chegaralarida Yayoi va Kofun davriga oid qoldiqlar topilgan.

Hukumati 
Sakaiminato toʻgʻridan-toʻgʻri saylanadigan mer va 15 aʼzodan iborat bir palatali shahar kengashiga ega boʻlgan mer-kengash shakliga ega. Sakaiminatoning hozirgi meri Kentaro Date boʻlib, u 2020-yil 25-iyuldan beri bu lavozimda ishlab kelmoqda. Sakaiminato Tottori prefekturasi assambleyasiga ikki aʼzoni qoʻshadi. Milliy siyosat nuqtai nazaridan, shahar Yaponiya Diet quyi palatasining Tottori 2-okrugiga kiradi.

Iqtisodiyot 
Sakaiminato dengiz porti Sanʼin mintaqasi uchun dengiz porti sifatida uzoq tarixga ega. Ikkinchi jahon urushidan keyin shahar butun Gʻarbiy Yaponiya uchun baliqchilik sanoatining asosi boʻlib xizmat qildi.

Taʼlim 
Sakaiminatoda oltita davlat boshlangʻich maktabi va shahar hukumati tomonidan boshqariladigan uchta davlat oʻrta maktab mavjud.

Manbalar 

Yaponiyaning qirgʻoqboʻyi aholi punktlari
Yaponiyadagi port aholi punktlari
Koordinatalar Vikimaʼlumotlarda
Gáň

Articles with short description
Short description is different from Wikidata
Gáň (    ) — Slovakiyaning janubi-gʻarbiy qismidagi Trnava viloyati Galanta tumanidagi qishloq va munisipalitet.

Tarixi 
Tarixiy yozuvlarda qishloq birinchi marta 1113-yilda tilga olingan.

Geografiyasi 
Munitsipalitet 125 metr balandlikda joylashgan va 6,174 kvadrat metr maydonni egallaydi. Hududda 695 nafarga yaqin aholi istiqomat qiladi.

Genealogik manbalar 
Genealogik tadqiqotlar uchun yozuvlar "Slovakiya, Bratislavadagi Statny Arxiv" davlat arxivida mavjud.

Manbalar

Tashqi havolalar 

 Gan veb-sahifalari
 http://www.statistics.sk/mosmis/eng/run.html    da Archived
 Gandagi tirik odamlarning familiyalari
Koordinatalar Vikimaʼlumotlarda
John C. Reilly

Articles with hCards
John Christopher Reilly (1965-yil 24-mayda tugʻilgan) – amerikalik aktyor, komediyachi, musiqachi, yozuvchi va prodyuser. U mustaqil drama filmlari va studiya komediyalarida bosh va ikkinchi darajali rollarni oʻynaydigan aktyor sifatida tanilgan. U Paul Thomas Andersonning „Hard Eight“ (1996), „Boogie Nights“ (1997) va „Magnolia“ (1999) filmlari hamda Martin Scorsesening "Gangs of New-York (2002) va „The Aviator“ (2004) filmlaridagi ikkinchi darajali rollari orqali mashhur boʻlgan. Reilly „Chicago“(2002) musiqiy filmidagi roli uchun „Eng yaxshi ikkinchi plandagi erkak roli“ uchun Akademiya mukofotiga va „Oltin globus“ mukofotiga nomzod boʻlgan. Reillyning boshqa mashhur filmlari qatoriga „The River Wild“ (1994), „The Thin Red Line“ (1998) va „The Hours“ (2002) kiradi.

Yoshligi 
Reilly Illinoys shtatining Chikago shahrida olti farzandning beshinchisi boʻlib dunyoga kelgan. Uning otasi irland va shotland, onasi esa litvalik boʻlgan. Uning otasi sanoat zigʻir yetkazib beruvchi kompaniyani boshqargan. Reilly oʻzini bolaligida yaramas odam deb taʼriflab, 12 yoshida doʻstlari bilan yuk poezdidan 500 quti shakar qamish oʻgʻirlab ketgan voqeani taʼkidlagan. Reilly Chikagodagi Lawn mahallasida oʻsib ulgʻaygan.

Reilly Rim-katolik dinida tarbiyalangan va birodar Rays oʻrta maktabida oʻqigan. U Chikagodagi DePaul universiteti qoshidagi Teatr maktabi bitiruvchisi hisoblanadi.

Faoliyati 
Reilly oʻzining filmdagi debyutini 1989-yilda Brian De Palmaning „Casualities of War“ filmida Gerbert Xetcher rolida qilgan. Uning roli kichik boʻlib yozilgan boʻlsa-da, De Palmaga Reillyning ijrosi shunchalik yoqdiki, rol sezilarli darajada kengaytirilgan. U 1990-yil iyun oyida Tony Skottning „Days of Thunder“ filmida Tom Cruise qahramonining NASCAR ekipaji aʼzosi Bak rolini oʻynagan.

Shaxsiy hayoti 
1992-yilda Reilly mustaqil film prodyuseri Alison Dickey bilan turmush qurdi. Ular Tailandda „Casualties of War“ (1989) toʻplamida uchrashishgan edi. Ularning ikki oʻgʻli bor.

Reilly transandantal meditatsiya bilan shugʻullanadi.

Manbalar 

Asli Irlandiyalik amerikaliklar
Amerikalik erkak ovoz aktyorlari
Amerikalik erkak televideniye aktyorlari
Amerikalik erkak qoʻshiqchilar
Amerikalik erkak ssenaristlar
Yashayotgan insonlar
1965-yilda tugʻilganlar
Aalto Elissa

Elza Kaisa Aalto (,Makinemi,  ; 1922-yil 22-noyabr) – Finlyandiyalik arxitektor va dizayner. Alvar Aaltoning ikkinchi xotini.

Hayoti 

U 1922-yilda Kemi shahrida polkovnik Augusta Myakinemi oilasida tugʻilgan. 1949-yilda u Xelsinki politexnika universitetida meʼmorchilik boʻyicha oʻqishni tugatgan va meʼmor Alvar Aalto uchun ishlay boshlagan. Aaltoning birinchi rafiqasi Ayno ham meʼmor va dizayner boʻlib, ayni paytda vafot etdi. 1952-yilda Alvar va Elissa turmush qurishdi. Oʻsha paytda u 54 yoshda edi, u 29 yoshda edi.

Aalto juftligi arxitektura loyihalarida birgalikda ishlay boshladi. Elissa erining barcha tanlovlarida ishtirok etgan. Yana shuningdek, Alvar va Aino tomonidan asos solingan Artek mebel kompaniyasi uchun bir minimalist fon rasmlarini ishlab chiqdi.

1976 yilda Alvar vafotidan keyin Elissa Artek boshqaruv kompaniyasiga aylandi. U oʻzining loyihalarini, jumladan Essendagi opera binosi,Olborgdagi zamonaviy sanʼat muzeyi Luzerndagi turar-joy, Lahtidagi cherkov va Mezonom Lui Karre yakunlash ustida ishlagan. Shuningdek, u Vyborgdagi kutubxonani rekonstruksiya qilishni rejalashtirgan.

1981-yilda Elissa Aalto Amerika arxitektorlar institutining faxriy aʼzosi etib tayinlandi. U 1994-yilda 72 yoshida saraton kasalligidan vafot etdi. U Hietaniemi qabristoniga dafn etilgan.

Manbalar 

1994-yilda vafot etganlar
12-aprelda vafot etganlar
1922-yilda tugʻilganlar
22-noyabrda tugʻilganlar
Lehota

Lexota (    ) — Slovakiyaning markaziy qismidagi Nitra tumanidagi qishloq va munisipalitet.

Tarixi 
Tarixiy yozuvlarda qishloq birinchi marta 1308-yilda tilga olingan.

Geografiyasi 
Qishloq 160 metr balandlikda joylashgan va 11.005km² maydonni egallaydi. 1804 nafarga yaqin aholi istiqomat qiladi.

Etnik kelib chiqishi 
Qishloq taxminan 99% slovaklardan iborat.

Imkoniyatlari 
Qishloqda jamoat kutubxonasi va futbol maydoni mavjud. Unda ko‘p funksiyali o‘yin maydonchasi ham mavjud.

Manbalar

Tashqi havolalar 

 https://web.archive.org/web/20080111223415/http://www.statistics.sk/mosmis/eng/run.html